proxectonos/corpus_dominio_legal_administrativo_tmp huggingface dataset:
RESOLUCIÓN do 17 outubro de 2017 pola que se publica o plan de estudos do máster universitario en Estudos Avanzados en Museos, Arquivos e Bibliotecas.
Universidade da Coruña — III. Outras disposicións — 30/10/2017

Logo de obter a verificación do plan de estudos polo Consello de Universidades, logo de informe favorable da Axencia para a Calidade do Sistema Universitario de Galicia, así como a autorización da Comunidade Autónoma de Galicia para a súa implantación, e establecido o carácter oficial do título por Acordo do Consello de Ministros do 25 de setembro de 2015 (publicado no BOE do 21 de outubro por Resolución da Secretaría Xeral de Universidades do 2 de outubro de 2015), esta reitoría, de conformidade co disposto no artigo 35.4 da Lei orgánica 6/2001, de universidades, na redacción dada pola Lei orgánica 4/2007,
Publicar o plan de estudos conducente á obtención do título do máster universitario en Estudos Avanzados en Museos, Arquivos e Bibliotecas pola Universidade da Coruña, que se estrutura segundo consta no anexo.
A Coruña, 17 de outubro de 2017
Estrutura das ensinanzas (Real decreto 1393/2007, anexo I, punto 5.1).
1. Rama de coñecemento á que se adscribe o título: Artes e Humanidades.
2. Distribución do plan de estudos en créditos ECTS, por tipo de materia:
* Os 24 créditos optativos distribúense como se indica a continuación:
– Disciplinas obrigatorias da especialidade elixida (OBE): 12 créditos.
– Disciplinas optativas da especialidade elixida (OPE): 12 créditos.
3. Especialidades:
– Museos.
– Bibliotecas Patrimoniais e Arquivos Históricos.
4. Contido do plan de estudos.
O alumnado debe elixir unha das dúas especialidades e dentro de cada especialidade debe realizar as disciplinas optativas que son obrigatorias de especialidade (OBE) e elixir 4 das 8 disciplinas optativas que se ofertan (OPE).
Unidade temporal:
A unidade temporal de todas as disciplinas é cuadrimestral e no curso existe un equilibrio de créditos entre o 1º e o 2º cuadrimestre, que deberá ser respectado no caso de producirse unha modificación da organización temporal das disciplinas.
5. Condicións de terminación.
O alumnado, unha vez elixida a especialidade, deberá superar 60 créditos, distribuídos como se indica no punto 2, para obter o título do máster universitario en Estudos Avanzados en Museos, Arquivos e Bibliotecas.
RESOLUCIÓN do 17 de outubro de 2017, da Universidade da Coruña, pola que se publica a modificación do plan de estudos de graduado ou graduada en Ciencias Empresariais.
Universidade da Coruña — III. Outras disposicións — 30/10/2017

O plan de estudos da titulación de graduado ou graduada en Ciencias Empresariais pola Universidade da Coruña foi publicado por Resolución do 9 de abril de 2010 no BOE do 26 de abril, logo de establecer o carácter oficial do título por acordo do Consello de Ministros do 30 de outubro de 2009, que foi publicado mediante Resolución da Secretaría Xeral de Universidades do 13 de novembro de 2009 no BOE do 5 de xaneiro de 2010.
A Universidade da Coruña presentou unha solicitude de modificación do plan de estudos do Grao en Ciencias Empresariais que obtivo o informe favorable da Axencia para a Calidade do Sistema Universitario de Galicia (ACSUG).
O Real decreto 1393/2007, do 29 de outubro, polo que se establece a ordenación das ensinanzas universitarias oficiais, modificado polo Real decreto 861/2010, do 2 de xullo, dispón no artigo 28 o procedemento para a modificación de plans de estudo conducentes á obtención de títulos que xa foron verificados.
Polo tanto, de acordo con todo o indicado,
Publicar, coas modificacións aprobadas, o plan de estudos conducente á obtención do título de graduado ou graduada en Ciencias Empresariais pola Universidade da Coruña, que se estrutura segundo consta no anexo e con efectos desde o curso académico 2014/15.
A Coruña, 17 de outubro de 2017
Estrutura das ensinanzas (Real decreto 1393/2007, anexo I, apartado 5.1).
1. Rama de coñecemento á que se adscribe o título: Ciencias Sociais e Xurídicas.
2. Distribución do plan de estudos en créditos ECTS, por tipo de materia:
3. Contido do plan de estudos.
3.1. Créditos de formación básica: distribución por materias:
3.2. Contido do plan de estudos por módulo:
3.3. Contido do plan de estudos por curso. Unidade temporal:
Primeiro curso
Segundo curso
Terceiro curso
Cuarto curso
O plan de estudos, en 4º curso, oferta as seguintes disciplinas optativas das que o alumnado ten que elixir 5 ou 6 disciplinas, en función do seu número de créditos, e debe superar 36 créditos optativos en total.
Unidade temporal:
A unidade temporal de todas as disciplinas é cuadrimestral e en cada curso existe un equilibrio de créditos entre o 1º e o 2º cuadrimestre, que deberá ser respectado no caso de producirse unha modificación da organización temporal das disciplinas.
Condicións de terminación.
O alumnado deberá superar 240 créditos ECTS, distribuídos como se indica no punto 2, para obter o título de graduado ou graduada en Ciencias Empresariais.
RESOLUCIÓN do 28 de setembro de 2017, do tribunal designado para cualificar as probas dirixidas á obtención e renovación do certificado de conselleiro de seguridade para o transporte de mercadorías perigosas por estrada e por ferrocarril, pola que se determinan as datas, o lugar e os horarios de realización dos correspondentes exercicios.
Consellería de Infraestruturas e Vivenda — III. Outras disposicións — 23/10/2017

En sesión do tribunal designado para cualificar as probas dirixidas á obtención e renovación do certificado de conselleiro de seguridade para o transporte de mercadorías perigosas por estrada e por ferrocarril, convocadas mediante a Resolución do 10 de abril de 2017, da Dirección Xeral de Mobilidade (
Diario Oficial de Galicia
núm. 82, do 28 de abril), acordouse, de conformidade co disposto na base oitava da mencionada resolución:
Primeiro. As correspondentes probas terán lugar na Escola Galega de Administración Pública (EGAP), rúa de Madrid 2-4, As Fontiñas, Santiago de Compostela.
Os ditos exercicios realizaranse na data e nos horarios que a seguir se indican:
– Mércores, 15 de novembro de 2017.
Modalidade por estrada: certificado de conselleiro de seguridade ADR.
Obtención de todas as clases: 8.30 horas.
Renovación de todas as clases: 8.30 horas.
Obtención da clase 1: 13.00 horas.
Renovación da clase 1: 13.00 horas.
Obtención da clase 2: 16.15 horas.
Renovación da clase 2: 16.15 horas.
Obtención das clases: 3, 4.1, 4.2, 4.3, 5.1, 5.2, 6.1, 6.2, 8 e 9: 10.45 horas.
Renovación das clases: 3, 4.1, 4.2, 4.3, 5.1, 5.2, 6.1, 6.2, 8 e 9: 10.45 horas.
Obtención de materias líquidas: 8.30 horas.
Renovación de materias líquidas: 8.30 horas.
Modalidade por ferrocarril: certificado de conselleiro de seguridade RID.
Obtención de todas as clases: 10.45 horas.
Renovación de todas as clases: 10.45 horas.
Segundo. Para os efectos realizar os correspondentes chamamentos, os aspirantes deberán presentarse ás probas 15 minutos antes do comezo de cada exercicio.
Terceiro. Os interesados serán convocados para cada exercicio en chamamento único, e resultará excluído da súa realización quen non compareza.
Cuarto. Os aspirantes excluídos por non compareceren no momento do chamamento non terán dereito a que se lles devolvan os importes aboados en concepto de dereitos de exame.
Quinto. Os aspirantes terán que se presentar ás probas provistos do orixinal do seu documento nacional de identidade ou documento fidedigno acreditativo da súa identidade, a xuízo do tribunal. En caso contrario, non se permitirá o acceso ao recinto onde se realicen os exercicios. Tales aspirantes excluídos non terán dereito a que se lles devolvan os importes aboados en concepto de dereitos de exame.
Sexto. Os interesados deberán levar bolígrafo e, para a realización do suposto práctico, poderán ir provistos do ADR ou RID e de máquina calculadora sen memoria RAM.
Santiago de Compostela, 28 de setembro de 2017
RESOLUCIÓN do 25 de setembro de 2017 pola que se publica a modificación do plan de estudos de graduado en Enxeñaría Xeomática e Topografía.
Universidade de Santiago de Compostela — III. Outras disposicións — 27/10/2017

A Universidade de Santiago de Compostela presentou unha solicitude de modificación do plan de estudos verificado do título de graduado ou graduada en Enxeñaría Xeomática e Topografía. A dita solicitude presentouse ao abeiro do artigo 28 do Real decreto 1393/2007, do 29 de outubro, modificado polo Real decreto 861/2010, do 2 de xullo, polo que se establece a ordenación das ensinanzas universitarias oficiais, e do artigo 15 do Decreto 222/2011, do 2 de decembro, polo que se regulan as ensinanzas universitarias oficiais no ámbito da Comunidade Autónoma de Galicia.
Obtido informe favorable da Axencia de Calidade do Sistema Universitario de Galicia (ACSUG), con data do 28 de marzo de 2017, esta reitoría, ao abeiro do artigo 28.3 do Real decreto 1393/2007, do 29 de outubro, modificado polo Real decreto 861/2010, do 2 de xullo, polo que se establece a ordenación das ensinanzas universitarias oficiais,
Publicar a modificación do plan de estudos conducente á obtención do título de graduado ou graduada en Enxeñaría Xeomática e Topografía pola Universidade de Santiago de Compostela.
Santiago de Compostela, 25 de setembro de 2017
5.1. Estrutura das ensinanzas.
5.1.1. Distribución do plan de estudos en créditos ECTS.
5.1.2. Créditos de formación básica. Distribución en materias.
5.1.3. Plan de estudos resumido (por módulos).
5.1.4. Plan de estudos resumido (por curso académico).
Primeiro curso
Segundo curso
Terceiro curso
Cuarto curso
RESOLUCIÓN do 4 de outubro de 2017 pola que se publica a modificación do plan de estudos de graduado en Ciencia Política e da Administración.
Universidade de Santiago de Compostela — III. Outras disposicións — 27/10/2017

A Universidade de Santiago de Compostela presentou unha solicitude de modificación do plan de estudos verificado do título de graduado ou graduada en Ciencia Política e da Administración. A dita solicitude presentouse ao abeiro do artigo 28 do Real decreto 1393/2007, do 29 de outubro, modificado polo Real decreto 861/2010, do 2 de xullo, polo cal se establece a ordenación das ensinanzas universitarias oficiais, e do artigo 15 do Decreto 222/2011, do 2 de decembro, polo cal se regulan as ensinanzas universitarias oficiais no ámbito da Comunidade Autónoma de Galicia.
Obtido informe favorable da Axencia de Calidade do Sistema Universitario de Galicia (ACSUG), con data do 24 de marzo de 2017, esta reitoría, ao abeiro do artigo 28.3 do Real decreto 1393/2007, do 29 de outubro, modificado polo Real decreto 861/2010, do 2 de xullo, polo cal se establece a ordenación das ensinanzas universitarias oficiais,
Publicar a modificación do plan de estudos conducente á obtención do título de graduado ou graduada en Ciencia Política e da Administración pola Universidade de Santiago de Compostela.
Santiago de Compostela, 4 de outubro de 2017
5.1. Estrutura das ensinanzas.
5.1.1. Distribución do plan de estudos en créditos ECTS.
5.1.2. Créditos de formación básica. Distribución en materias.
5.1.3. Plan de estudos resumido (por módulos).
5.1.4. Plan de estudos resumido (por curso académico).
Primeiro curso
Segundo curso
Terceiro curso
Cuarto curso
RESOLUCIÓN do 4 de outubro de 2017 pola que se publica a modificación do plan de estudos de graduado en Ciencias da Cultura e Difusión Cultural.
Universidade de Santiago de Compostela — III. Outras disposicións — 27/10/2017

A Universidade de Santiago de Compostela presentou unha solicitude de modificación do plan de estudos verificado da titulación de graduado ou graduada en Ciencias da Cultura e Difusión Cultural. A dita solicitude presentouse ao abeiro do artigo 28 do Real decreto 1393/2007, do 29 de outubro, modificado polo Real decreto 861/2010, do 2 de xullo, polo cal se establece a ordenación das ensinanzas universitarias oficiais, e do artigo 15 do Decreto 222/2011, do 2 de decembro, polo cal se regulan as ensinanzas universitarias oficiais no ámbito da Comunidade Autónoma de Galicia.
Obtido informe favorable da Axencia de Calidade do Sistema Universitario de Galicia (ACSUG), con data do 11 de xullo de 2014, esta reitoría, ao abeiro do artigo 28.3 do Real decreto 1393/2007, do 29 de outubro, modificado polo Real decreto 861/2010, do 2 de xullo, polo cal se establece a ordenación das ensinanzas universitarias oficiais,
Publicar a modificación do plan de estudos conducente á obtención do título de graduado ou graduada en Ciencias da Cultura e Difusión Cultural pola Universidade de Santiago de Compostela. Esta titulación pasa de impartirse só na modalidade presencial a impartirse na modalidade presencial e semipresencial.
Santiago de Compostela, 4 de outubro de 2017
Código RUCT: 2502440.
Rama de coñecemento: Artes e Humanidades.
Modalidade de impartición: presencial e semipresencial.
5.1. Estrutura das ensinanzas.
5.1.1. Distribución do plan de estudos en créditos ECTS.
5.1.2. Créditos de formación básica. Distribución en materias.
5.1.3. Plan de estudos resumido (por módulo).
5.1.4. Plan de estudos resumido (por curso académico).
Primeiro curso
Segundo curso
Terceiro curso
Nota: o alumno cursará catro materias optativas de entre as ofertadas neste curso.
Cuarto curso
Nota: o alumno cursará catro materias optativas de entre as ofertadas neste curso.
* A materia de prácticas externas foi incluída no plan de estudos no curso académico 2016/17 por recomendación da Comisión Avaliadora no informe para a renovación da acreditación do título obtida o 9.6.2016. Para cursar esta materia optativa é necesario ter superados 120 ECTS vinculados ao 1º ou 2º curso.
EXTRACTO da Orde do 17 de outubro de 2017 pola que se establecen as bases reguladoras, de carácter permanente, que rexerán as axudas para a conciliación por maternidade ou paternidade da persoa traballadora autónoma, e se procede á súa convocatoria para o ano 2017 (código de procedemento TR341R).
Consellería de Economía, Emprego e Industria — III. Outras disposicións — 27/10/2017

BDNS (Identif.): 367595.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas e entidades beneficiarias
1. Poderán ser beneficiarias destas subvencións as persoas traballadoras que estean dadas de alta no réxime especial da Seguridade Social de traballadores por conta propia ou autónomos, que tivesen realizado un contrato de interinidade por maternidade ou paternidade e, no prazo dos quince días seguintes á súa finalización, subscriban outro contrato coa mesma persoa, que, segundo o anexo I, teña o seu centro de traballo (ou domicilio social, no caso de carecer deste) na Comunidade Autónoma de Galicia.
2. Tamén serán beneficiarias as sociedades que realicen unha contratación nas mesmas condicións que no parágrafo anterior con respecto ás persoas autónomas societarias.
Segundo. Obxecto
Esta orde ten por obxecto aprobar as bases reguladoras polas que se rexerá a convocatoria pública das axudas a persoas traballadoras por conta propia ou autónomas que, unha vez finalizada a súa baixa por maternidade ou paternidade, amplíen a contratación da persoa que tiñan contratada para cubrir a dita baixa no ámbito da Comunidade Autónoma de Galicia (código de procedemento TR341R).
Terceiro. Bases reguladoras
Orde do 17 de outubro de 2017 pola que se establecen as bases reguladoras, de carácter permanente, que rexerán as axudas para a conciliación por maternidade ou paternidade da persoa traballadora autónoma, e se procede á súa convocatoria para o ano 2017 (código de procedemento TR341R).
Cuarto. Importe
Para a concesión destas axudas destínanse oitocentos mil euros (800.000 €).
Quinta. Prazo de presentación de solicitudes
1. As solicitudes de axudas polas contratacións subvencionables realizadas entre o 1 de xaneiro de 2017 e a data da publicación desta orde deberán presentarse no prazo dun mes contado desde o día seguinte ao da publicación da orde. Entenderase como último día do prazo o correspondente ao mesmo ordinal do día da publicación e, se no mes de vencemento non houbese día equivalente ao inicial do cómputo, entenderase que o prazo remata o último día do mes.
2. Para as axudas previstas polas contratacións subvencionables realizadas desde a entrada en vigor desta orde haberá o prazo dun mes desde a data da contratación subvencionada. Se o último día de prazo fose inhábil, entenderase prorrogado ao primeiro día hábil seguinte.
Santiago de Compostela, 17 de outubro de 2017
RESOLUCIÓN do 6 de outubro de 2017, da Dirección Xeral de Enerxía e Minas, pola que se dá publicidade dos beneficiarios das axudas concedidas ao abeiro da Orde do 27 de xaneiro de 2017 pola que se establecen as bases reguladoras para a concesión, en réxime de concorrencia competitiva, das axudas encamiñadas á habilitación e mellora de infraestruturas dos parques empresariais da Comunidade Autónoma de Galicia, e se procede á súa convocatoria para o ano 2017 (IN519B).
Consellería de Economía, Emprego e Industria — III. Outras disposicións — 27/10/2017

De conformidade co disposto no artigo 15 da Lei 9/2007, do 13 de xuño, de subvencións de Galicia, no artigo 17 da Lei 1/2016, do 18 de xaneiro, de transparencia e bo goberno, no artigo 24 do anexo I da Orde do 27 de xaneiro de 2017 pola que se establecen as bases reguladoras para a concesión, en réxime de concorrencia competitiva, das axudas encamiñadas á habilitación e mellora de infraestruturas dos parques empresariais da Comunidade Autónoma de Galicia, e se procede á súa convocatoria para o ano 2017 (IN519B), procédese por medio desta resolución, á publicación do extracto das axudas outorgadas pola Consellería de Economía, Emprego e Industria ao abeiro da dita orde.
a) Norma reguladora da convocatoria: Orde do 27 de xaneiro de 2017 pola que se establecen as bases reguladoras para a concesión, en réxime de concorrencia competitiva, das axudas encamiñadas á habilitación e mellora de infraestruturas dos parques empresariais da Comunidade Autónoma de Galicia, e se procede á súa convocatoria para o ano 2017 (IN519B).
b) Aplicación orzamentaria: 09.20.732-A 760.0.
c) Crédito orzamentario: 4.197.000,00 euros.
d) Destinatarios: concellos da Comunidade Autónoma de Galicia.
e) Beneficiarios, importe e finalidade das axudas: no anexo a esta resolución recóllense os beneficiarios, o importe e a finalidade das axudas. A listaxe inclúe os beneficiarios que renunciaron á subvención.
Santiago de Compostela, 6 de outubro de 2017
RESOLUCIÓN do 10 de outubro de 2017 pola que se publica o estado de execución do orzamento da Comunidade Autónoma e as súas modificacións, e a situación da tesouraría e os movementos por operacións orzamentarias e extraorzamentarias correspondentes ao segundo trimestre de 2017.
Consellería de Facenda — III. Outras disposicións — 27/10/2017

De acordo co previsto no artigo 117 do texto refundido da Lei de réxime financeiro e orzamentario de Galicia, aprobado polo Decreto lexislativo 1/1999, do 7 de outubro, dáselle publicidade ao estado de execución do orzamento da Comunidade Autónoma e ás súas modificacións, e á situación de tesouraría e movementos por operacións orzamentarias e extraorzamentarias correspondentes ao segundo trimestre de 2017 que figuran como anexo a esta resolución.
Santiago de Compostela, 10 de outubro de 2017
RESOLUCIÓN do 4 de outubro de 2017 pola que se dá publicidade aos convenios de colaboración subscritos no segundo cuadrimestre de 2017.
Instituto Galego de Estatística — III. Outras disposicións — 18/10/2017

De acordo co previsto no artigo 11 da Lei 4/2006, do 30 de xuño, de transparencia e boas prácticas na Administración pública galega (DOG núm. 136, do 14 de xullo), onde se establece que os organismos autónomos dependentes da Comunidade Autónoma de Galicia deberán publicar cuadrimestralmente no
Diario Oficial de Galicia
unha relación dos convenios de colaboración asinados no cuadrimestre anterior e, en virtude das facultades que teño concedidas,
Facer pública a relación de convenios subscritos polo Instituto Galego de Estatística nos meses de maio, xuño, xullo e agosto de 2017 que se anexa a esta resolución.
Santiago de Compostela, 4 de outubro de 2017
ORDE do 9 de outubro de 2017 pola que se dispón o cesamento e o nomeamento de membros do Consello Asesor do Sistema Público de Saúde de Galicia.
Consellería de Sanidade — II. Autoridades e persoal — 19/10/2017

O Consello Asesor do Sistema Público de Saúde de Galicia é un órgano non colexiado superior de consulta e asesoramento da Consellería de Sanidade.
En virtude do disposto na Orde do 25 de maio de 2005 pola que se regula a composición, organización e funcionamento do Consello Asesor do Sistema Público de Saúde de Galicia, modificada pola Orde do 6 de outubro de 2011, a persoa titular da Consellería de Sanidade poderá, mediante orde, dispor a libre remoción e substitución dos membros do Consello, así como o seu nomeamento a título individual.
En consecuencia, no exercicio das facultades que me confire o artigo 38 da Lei 1/1983, do 22 de febreiro, reguladora da Xunta e da súa Presidencia, modificada pola Lei 11/1988, do 20 de outubro, e a Orde do 25 de maio de 2005, modificada pola Orde do 6 de outubro de 2011,
Artigo 1
O cesamento como membro do Consello Asesor do Sistema Público de Saúde de Galicia da persoa que se relaciona no anexo I desta orde.
Artigo 2
O nomeamento como membros do Consello Asesor do Sistema Público de Saúde de Galicia das persoas indicadas no anexo II desta orde.
Artigo 3
A composición do Consello Asesor do Sistema Público de Saúde de Galicia quedará tal como se determina no anexo III desta disposición.
Disposición derrogatoria
Quedan derrogadas todas as disposicións de igual ou inferior rango que se opoñan ao disposto nesta orde.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 9 de outubro de 2017
Cesa como membro do Consello Asesor do Sistema Público de Saúde de Galicia:
Noméanse membros do Consello Asesor do Sistema Público de Saúde de Galicia:
Composición do Consello Asesor do Sistema Público de Saúde de Galicia:
Presidente:
Vicepresidenta:
Vogais:
EXTRACTO da Resolución do 2 de outubro de 2017 pola que se convoca e se regula a concesión de axudas, en réxime de concorrencia non competitiva para o ano 2017, ás asociacións de consumidores da Comunidade Autónoma de Galicia para actividades de sensibilización, formación e divulgación en materia de subministración eléctrica (código de procedemento IN107E).
Instituto Galego do Consumo e da Competencia — III. Outras disposicións — 18/10/2017

BDNS (Identif.): 365405.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
(http://www.pap.minhap.gob.es/bdnstrans/index):
Primeiro.
Entidades beneficiarias
Poderán ser beneficiarias destas axudas as asociacións de consumidores que estean legalmente constituídas e inscritas, no momento de publicarse esta resolución no
Diario Oficial de Galicia
, na Sección Xeral do Rexistro de Organizacións de Consumidores e Usuarios de Galicia a que se refire o Decreto 95/1984, do 24 de maio.
Segundo.
Obxecto
As axudas reguladas nestas bases teñen por obxecto a realización por parte das asociacións de consumidores inscritas na Sección Xeral do Rexistro de Organizacións de Consumidores e Usuarios de Galicia dun programa de actividades de sensibilización, formación e divulgación en materia de subministración eléctrica, coas especificidades que se establecen no artigo 2 das súas bases reguladoras.
Terceiro.
Bases reguladoras
Resolución do 2 de outubro de 2017 pola que se convoca e se regula a concesión de axudas, en réxime de concorrencia non competitiva para o ano 2017, ás asociacións de consumidores da Comunidade Autónoma de Galicia para actividades de sensibilización, formación e divulgación en materia de subministración eléctrica.
Cuarto.
Importe
O Instituto Galego do Consumo e da Competencia concederá axudas ás asociacións de consumidores de Galicia por un importe total de 12.000 euros, con cargo á aplicación orzamentaria 09.80.613A.781.0 do proxecto de orzamento do Instituto Galego do Consumo e da Competencia para o ano 2017.
Quinto.
Prazo de presentación de solicitudes
O prazo para a presentación das solicitudes comezará o día seguinte ao da publicación desta orde no
Diario Oficial de Galicia
e rematará cando se esgoten os fondos económicos consignados. En todo caso, finalizará no prazo dun mes contado desde o día seguinte ao da súa publicación no DOG.
Santiago de Compostela, 2 de outubro de 2017
RESOLUCIÓN do 4 de outubro de 2017, da Secretaría Xeral de Emprego, pola que se dá publicidade ás axudas concedidas ao abeiro da Orde do 26 de xaneiro de 2017 pola que se establecen as bases reguladoras de subvencións ás entidades asociativas, ás oficinas locais e a outras entidades colaboradoras da Rede Eusumo para o fomento do cooperativismo e a economía social, e se convocan para o ano 2017 (Diario Oficial de Galicia número 32, do 15 de febreiro).
Consellería de Economía, Emprego e Industria — III. Outras disposicións — 18/10/2017

En cumprimento do disposto no artigo 8.3 da Orde do 26 de xaneiro de 2017 pola que se establecen as bases reguladoras de subvencións ás entidades asociativas, ás oficinas locais e a outras entidades colaboradoras da Rede Eusumo para o fomento do cooperativismo e da economía social, e se convocan para o ano 2017 (DOG nº 32, do 15 de febreiro), resolvo que se proceda á publicación das subvencións concedidas que se indican no anexo, cun importe total de 669.487,70 euros, con cargo ás aplicacións 09.40.324C.481.1, 09.40.324C.460.0, 09.40.324C.481.2 e 09.40.324C.445.0 dos orzamentos xerais da Comunidade Autónoma de Galicia para o exercicio 2017.
Santiago de Compostela, 4 de outubro de 2017
RESOLUCIÓN do 29 de setembro de 2017 pola que se fan públicas as bolsas concedidas ao abeiro da Orde do 15 de maio de 2017 pola que se establecen as bases reguladoras para a concesión de bolsas de formación de persoas expertas en cooperación internacional para o desenvolvemento e se procede á súa convocatoria para o ano 2017 (código de procedemento PR809A).
Vicepresidencia e Consellería de Presidencia, Administracións Públicas e Xustiza — III. Outras disposicións — 18/10/2017

Conforme o establecido na Orde do 15 de maio de 2017, da Vicepresidencia e Consellería de Presidencia, Administracións Públicas e Xustiza, pola que se establecen as bases reguladoras para a concesión de bolsas de formación de persoas expertas en cooperación internacional para o desenvolvemento e se procede á súa convocatoria para o ano 2017 (código de procedemento PR809A), publicarase no Diario Oficial de Galicia a resolución de concesión e a relación das subvencións concedidas con indicación da norma reguladora, persoas beneficiarias, crédito orzamentario, contía e finalidade da subvención.
Na súa virtude,
1. Conceder as bolsas convocadas ao abeiro da Orde do 15 de maio de 2017, da Vicepresidencia e Consellería de Presidencia, Administracións Públicas e Xustiza, pola que se establecen as bases reguladoras para a concesión de bolsas de formación de persoas expertas en cooperación internacional para o desenvolvemento e se procede á súa convocatoria para o ano 2017 (código de procedemento PR809A), ás persoas candidatas relacionadas no anexo I.
2. Denegar o resto das solicitudes presentadas.
Contra esta resolución, que pon fin á vía administrativa, pode interpoñerse, con carácter potestativo, un recurso de reposición ante o mesmo órgano que ditou a resolución, no prazo dun mes contado desde o día seguinte ao da notificación da presente resolución, de conformidade co establecido na Lei 39/2015, do 1 de outubro, do procedemento administrativo común das administracións públicas, ou directamente un recurso contencioso-administrativo, no prazo de dous meses contados desde o día seguinte ao da súa notificación ante o xulgado do contencioso-administrativo competente, conforme o establecido na Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 29 de setembro de 2017
ORDE do 4 de outubro de 2017 pola que se fai pública a resolución das axudas económicas para o alumnado que realiza formación práctica en centros de traballo, convocadas pola Orde do 3 de maio de 2017.
Consellería de Cultura, Educación e Ordenación Universitaria — III. Outras disposicións — 18/10/2017

Pola Orde do 3 de maio de 2017 (DOG do 18 de maio), regúlase o procedemento para a concesión das axudas económicas para o alumnado que realiza a formación práctica en centros de traballo durante o ano 2017.
O artigo 11 establece que a Consellería de Cultura, Educación e Ordenación Universitaria publicará o anuncio da exposición das listaxes definitivas das persoas beneficiarias, coa indicación da contía que lle corresponde a cada alumno/a, no Diario Oficial de Galicia.
En virtude do exposto anteriormente,
Primeiro. Anunciar a exposición ao público das listaxes definitivas dos beneficiarios das axudas concedidas correspondentes ao ano 2017, prazo maio, e nas contías que se indican, que estarán expostas no taboleiro de anuncios da Consellería de Cultura, Educación e Ordenación Universitaria, na Consellería de Presidencia, oficina de atención ao cidadán, e nas xefaturas territoriais da Consellería de Cultura, Educación e Ordenación Universitaria.
Segundo. Contra esta resolución, que pon fin á vía administrativa, os interesados poderán interpoñer recurso potestativo de reposición perante a Consellería de Cultura, Educación e Ordenación Universitaria no prazo dun mes contado a partir do día seguinte ao da súa publicación no Diario Oficial de Galicia, de acordo co disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente recurso contencioso-administrativo, no prazo de dous meses, perante a Sala do Contencioso-Administrativo do Tribunal Superior de Xustiza de Galicia, consonte a Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 4 de outubro de 2017
RESOLUCIÓN do 12 de setembro de 2017 pola que se dá publicidade aos convenios de colaboración subscritos no segundo cuadrimestre do ano 2017.
Axencia Galega de Innovación — III. Outras disposicións — 03/10/2017

O artigo 15 da Lei 1/2016, do 18 de xaneiro, de transparencia e bo goberno (DOG nº 30, do 15 de febreiro) impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Dar publicidade á relación dos convenios subscritos pola Axencia Galega de Innovación nos meses de maio, xuño, xullo e agosto do ano 2017, que se incorpora como anexo a esta resolución.
Santiago de Compostela, 12 de setembro de 2017
RESOLUCIÓN do 28 de setembro de 2017, da Secretaría Xeral Técnica da Consellería do Mar, pola que se dá publicidade aos convenios de colaboración subscritos no segundo cuadrimestre do ano 2017.
Consellería do Mar — III. Outras disposicións — 06/10/2017

O artigo 15 da Lei 1/2016, do 18 de xaneiro, de transparencia e bo goberno (DOG nº 30, do 15 de febreiro) impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios subscritos no cuadrimestre anterior.
En consecuencia, e para dar cumprimento a esa obriga,
Artigo único
Darlle publicidade á relación dos convenios subscritos pola Consellería do Mar, nos meses de maio, xuño, xullo e agosto de 2017 que se incorpora no anexo a esta resolución.
Santiago de Compostela, 28 de setembro de 2017
RESOLUCIÓN do 5 de outubro de 2017 pola que se aproban e se fan públicas as relacións provisionais de admitidos e excluídos das probas para a renovación da habilitación do persoal de acceso a espectáculos públicos e actividades recreativas.
Academia Galega de Seguridade Pública — III. Outras disposicións — 17/10/2017

De conformidade co establecido no artigo 5 da Orde do 21 de xaneiro de 2010 pola que se regula a actividade de control de acceso a espectáculos públicos e actividades recreativas e apróbanse as bases xerais das probas para a obtención da habilitación do persoal de control de acceso a espectáculos públicos e actividades recreativas (DOG núm. 24, do 5 de febreiro), e na disposición derradeira primeira da Orde do 24 de agosto de 2017 pola que se convocan probas para a renovación da habilitación do persoal de control de acceso a espectáculos públicos e actividades recreativas (DOG núm. 171, do 8 de setembro), esta dirección xeral
Aprobar as listas provisionais de admitidos e excluídos ás probas para a renovación da habilitación do persoal de control de acceso a espectáculos públicos e actividades recreativas convocadas pola Orde do 24 de agosto de 2017 (DOG núm. 171, do 8 de setembro).
A listaxe provisional de aspirantes admitidos poderá consultarse a través da páxina web oficial da Academia Galega de Seguridade Pública, http://agasp.xunta.es.
A listaxe provisional de aspirantes excluídos, con indicación da causa determinante da súa exclusión, figura como anexo a esta resolución.
Os aspirantes excluídos dispoñerán dun prazo de dez días hábiles, contado a partir do día seguinte ao da publicación da presente resolución no
Diario Oficial de Galicia
, para emendar o defecto que motivou a exclusión.
Os aspirantes que dentro do prazo sinalado non emenden os defectos motivo de exclusión, serán excluídos definitivamente.
Así mesmo, os aspirantes que non figuren na relación de admitidos nin na de excluídos disporán do mesmo prazo co obxecto de formular reclamación.
A Estrada, 5 de outubro de 2017
ORDE do 9 de outubro de 2017 pola que se amplía o prazo de xustificación das subvencións convocadas ao abeiro da Orde do 2 de marzo de 2017 pola que se establecen as bases reguladoras para a concesión, en réxime de concorrencia competitiva, de subvencións aos concellos galegos para a creación de espazos activos de emprendemento comercial no medio rural, e se procede á súa convocatoria para o ano 2017 (código de procedemento IN201I).
Consellería de Economía, Emprego e Industria — III. Outras disposicións — 17/10/2017

A Orde do 2 de marzo de 2017, publicada no Diario Oficial de Galicia núm. 51, do 14 de marzo, establece as bases reguladoras para a concesión, en réxime de concorrencia competitiva, de subvencións aos concellos galegos para a creación de espazos activos de emprendemento comercial no medio rural, e se procede á súa convocatoria para o ano 2017 (código de procedemento IN201I).
No artigo 1.3, parágrafo segundo, do anexo I, bases reguladoras, establece a consideración de actuacións subvencionables sempre que sexan realizadas e efectivamente pagadas desde o 1 de xaneiro de 2017 ata a data límite de xustificación establecida no artigo 16.
O artigo 16.1 do anexo I, bases reguladoras, establece que o pagamento da subvención quedará condicionado á presentación, na respectiva xefatura territorial, en orixinal ou copia compulsada, da documentación xustificativa da realización do investimento que fose obxecto da subvención, para o que terá de prazo ata o 31 de outubro de 2017.
Tendo en conta o longo proceso de avaliación e co fin de optimizar os procesos de xestión por parte dos concellos beneficiarios, e dado que non se causa prexuízo a terceiros, procede modificar o artigo 16.1 do anexo I da orde, ampliando o prazo ata unha data que permita a mellor xustificación por parte dos beneficiarios.
A teor do exposto, en virtude das competencias que ten atribuídas a Consellería de Economía, Emprego e Industria en materia de comercio interior, e no exercicio das atribucións que me foron conferidas,
Artigo 1. Modificación do artigo 16.1 do anexo I da Orde do 2 de marzo de 2017 pola que se establecen as bases reguladoras para a concesión, en réxime de concorrencia competitiva, de subvencións aos concellos galegos para a creación de espazos activos de emprendemento comercial no medio rural, e se procede á súa convocatoria para o ano 2017 (código de procedemento IN201I)
O primeiro parágrafo do artigo 16.1 do anexo I da referida orde queda redactado nos seguintes termos:
«1. O pagamento da subvención quedará condicionado á presentación, na respectiva xefatura territorial, en orixinal ou copia compulsada, da documentación xustificativa da realización do investimento que fose obxecto de subvención, para o que terá de prazo ata o 20 de novembro de 2017».
Disposición derradeira
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 9 de outubro de 2017
RESOLUCIÓN do 4 de outubro de 2017, da Secretaría Xeral de Emprego, pola que se dá publicidade ás subvencións concedidas ao abeiro da Orde do 26 de xaneiro de 2017 pola que se establecen as bases reguladoras das subvencións para o fomento do emprendemento en economía social (programa Aprol-economía social), cofinanciadas parcialmente con cargo ao programa operativo do Fondo Social Europeo, e se convocan para o ano 2017 (Diario Oficial de Galicia número 33, do 16 de febreiro).
Consellería de Economía, Emprego e Industria — III. Outras disposicións — 17/10/2017

En cumprimento do disposto no artigo 10.3 da Orde do 26 de xaneiro de 2017 pola que se establecen as bases reguladoras das subvencións para o fomento do emprendemento en economía social (programa Aprol-economía social), cofinanciadas parcialmente con cargo ao programa operativo do Fondo Social Europeo, e se convocan para o ano 2017 (DOG núm. 33, do 16 de febreiro) resolvo que se proceda á publicación das subvencións concedidas que se indican no anexo, cun importe total de 1.309.060,39 euros, con cargo ás aplicacións 09.40.324C.470.0, 09.40.324C.470.1, 09.40.324C.470.2 e 09.40.324C.472.2 dos orzamentos xerais da Comunidade Autónoma de Galicia para o exercicio 2017.
Santiago de Compostela, 4 de outubro de 2017
RESOLUCIÓN do 5 de outubro de 2017 pola que se aproban e se fan públicas as relacións provisionais de admitidos e excluídos das probas para a obtención da habilitación do persoal de acceso a espectáculos públicos e actividades recreativas.
Academia Galega de Seguridade Pública — III. Outras disposicións — 17/10/2017

De conformidade co establecido no artigo 5 da Orde do 21 de xaneiro de 2010 pola que se regula a actividade de control de acceso a espectáculos públicos e actividades recreativas e se aproban as bases xerais das probas para a obtención da habilitación do persoal de control de acceso a espectáculos públicos e actividades recreativas (DOG núm. 24, do 5 de febreiro), e na disposición derradeira primeira da Orde do 24 de agosto de 2017 pola que se convocan probas para a renovación da habilitación do persoal de control de acceso a espectáculos públicos e actividades recreativas (DOG núm. 171, do 8 de setembro), esta dirección xeral
Aprobar as listaxes provisionais de admitidos e excluídos ás probas para a obtención da habilitación do persoal de control de acceso a espectáculos públicos e actividades recreativas convocadas pola Orde do 24 de agosto de 2017 (DOG núm. 171, do 8 de setembro).
A listaxe provisional de aspirantes admitidos poderá consultarse a través da páxina web oficial da Academia Galega de Seguridade Pública, http://agasp.xunta.es.
A listaxe provisional de aspirantes excluídos, con indicación da causa determinante da súa exclusión, figura como anexo a esta resolución.
Os aspirantes excluídos dispoñerán dun prazo de dez días hábiles, contados a partir do día seguinte ao da publicación da presente resolución no Diario Oficial de Galicia, para emendar o defecto que motivou a exclusión.
Os aspirantes que dentro do prazo sinalado non emenden os defectos motivo de exclusión serán excluídos definitivamente.
Así mesmo, os aspirantes que non figuren na relación de admitidos nin na de excluídos dispoñerán do mesmo prazo co obxecto de formular reclamación.
A Estrada, 5 de outubro de 2017
RESOLUCIÓN do 5 de outubro de 2017 pola que se dá publicidade ás axudas concedidas ao amparo da Resolución do 29 de decembro de 2017 pola que se establecen as bases reguladoras para a concesión, en réxime de concorrencia competitiva, de subvencións á cooperación entre pequenos operadores turísticos para organizar procesos de traballo conxunto e compartir instalacións e recursos, así como para o desenvolvemento e a comercialización do turismo, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020, e se anuncia a convocatoria para o ano 2017.
Axencia Turismo de Galicia — III. Outras disposicións — 17/10/2017

En cumprimento do disposto no artigo 15.1 da Lei 9/2007, do 13 de xuño, de subvencións de Galicia e no artigo 13.4 da Lei 4/2006, do 30 de xuño, de transparencia e boas prácticas na Administración pública galega, así como no artigo 23 das bases reguladoras da convocatoria,
Facer público no
Diario Oficial de Galicia
e na páxina web da Axencia Turismo de Galicia (http://turismo.xunta.es//) o resultado do proceso de concesión das subvencións previstas con cargo á aplicación orzamentaria 04.A2.761A.770.0, crédito orzamentario 666.667 euros, que figuran no anexo desta resolución, concedidas ao abeiro da Resolución do 29.12.2016 da Axencia Turismo de Galicia, pola que se establecen as bases reguladoras para a concesión en réxime de concorrencia competitiva, de subvencións á cooperación entre pequenos operadores turísticos para organizar procesos de traballo conxunto e compartir instalacións e recursos, así como para o desenvolvemento e a comercialización do turismo, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2014-2020, e se anuncia a convocatoria para o ano 2017.
Santiago de Compostela, 5 de outubro de 2017
ORDE do 11 de outubro de 2017 pola que se nomean vogais do Consello Reitor da Axencia Galega da Industria Forestal.
Consellería de Economía, Emprego e Industria — II. Autoridades e persoal — 17/10/2017

O artigo 10 do Decreto 81/2017, do 3 de agosto, polo que se crea a Axencia Galega da Industria Forestal e se aproban os seus estatutos, crea o Consello Reitor como órgano colexiado de goberno da Axencia.
O punto 2 do artigo 13 do referido decreto regula a composición deste Consello Reitor dispoñendo o seguinte:
a) Presidente/a: a persoa titular da Presidencia da Axencia.
b) Vicepresidente/a: a persoa titular da Dirección da Axencia.
c) Nove vogais, nomeados/as pola persoa titular da consellería de adscrición:
Dous/dúas vogais representarán á consellería competente en materia de economía e serán designados por esta entre as persoas titulares dos seus órganos superiores ou de dirección.
Dous/dúas vogais representarán á consellería competente en materia de medio rural, e serán propostos por esta entre as persoas titulares dos seus órganos superiores ou de dirección.
Dous/dúas vogais representarán á consellería competente en materia de ambiente e ordenación do territorio, e serán propostos por esta entre as persoas titulares dos seus órganos superiores ou de dirección.
Un/unha vogal en representación da consellería competente en materia de facenda, e será proposto por esta entre as persoas titulares dos seus órganos superiores ou de dirección.
Dous/dúas vogais representarán as corporacións locais e serán propostos pola Fegamp.
En virtude do anterior, e unha vez feitas as propostas por parte das respectivas persoas titulares das consellerías correspondentes, cómpre facer o seu nomeamento que, para xeral coñecemento, publicarase no
Diario Oficial de Galicia
.
Así, de conformidade coas atribucións que me confire a Lei 1/1983, do 22 de febreiro, de normas reguladoras da Xunta e da súa Presidencia, e o artigo 12 do Decreto 81/2017, do 3 de agosto, polo que se crea a Axencia Galega da Industria Forestal e se aproban os seus estatutos,
Nomear vogais do Consello Reitor da Axencia Galega da Industria Forestal ás seguintes persoas:
a) En representación da Consellería de Economía, Emprego e Industria:
Patricia Argerey Vilar, directora da Axencia Galega de Innovación (Gain).
Juan Manuel Cividanes Roger, director xeral do Instituto Galego de Promoción Económica (Igape).
b) En representación da Consellería do Medio Rural:
Tomás Fernández-Couto Juanas, director xeral de Ordenación Forestal.
Miguel A. Pérez Dubois, director xeral de Desenvolvemento Rural.
c) En representación da Consellería de Medio Ambiente e Ordenación do Territorio:
María Cruz Ferreira Costa, directora xeral de Calidade Ambiental e Cambio Climático.
Ana Mª Díaz López, directora xeral de Patrimonio Natural.
d) En representación da Consellería de Facenda:
Mª del Socorro Martín Hierro, secretaria xeral técnica e do Patrimonio.
e) En representación da Federación Galega de Municipios e Provincias (Fegamp):
Julio Álvarez Núñez, alcalde do concello de Quiroga.
Pablo Pérez Pérez, teniente-alcalde do concello de Quintela de Leirado.
Santiago de Compostela, 11 de outubro de 2017
ORDE do 18 de setembro de 2017 pola que se substitúen varios membros do Consello Galego de Seguridade e Saúde Laboral.
Consellería de Economía, Emprego e Industria — II. Autoridades e persoal — 02/10/2017

A Lei 14/2007, do 30 de outubro, pola que se crea e se regula o Instituto Galego de Seguridade e Saúde Laboral, regula no seu artigo 16 a composición e procedemento de nomeamento das persoas vogais do Consello Galego de Seguridade e Saúde Laboral.
Conforme o previsto na devandita lei, a Consellería de Sanidade e as organizacións sindicais Confederación Intersindical Galega (CIG) e Sindicato Nacional de Comisións Obreiras de Galicia (S.N. de CC.OO. de Galicia) realizaron proposta de designación e do cesamento.
En consecuencia, no exercicio das atribucións conferidas de conformidade co disposto no artigo 34 da Lei 1/1983, do 22 de febreiro, de normas reguladoras da Xunta e da súa Presidencia
Artigo único.
Substitución de vogais
Por proposta da Consellería de Sanidade:
En calidade de suplente:
a) Disponse o cesamento de Josefina Monteagudo Romero.
b) Disponse o nomeamento de Alberto Fuentes Losada.
Por proposta da organización sindical Confederación Intersindical Galega (CIG):
En calidade de titulares:
a) Disponse o cesamento de Antolín Alcántara Álvarez.
b) Disponse o nomeamento de Francisco X. Cartelle Pérez.
En calidade de suplentes:
a) Disponse o cesamento de Paula González Grueiro e Ana Isabel Santiago López.
b) Disponse o nomeamento de Francisco García Gómez e María Fe Peteiro Cabado.
Por proposta da organización sindical Sindicato Nacional de Comisións Obreiras de Galicia (S.N. de CC.OO. de Galicia):
En calidade de titular:
a) Disponse o cesamento de Carlos Fernández Pérez.
b) Disponse o nomeamento de Roi Fernández Rodríguez.
Disposición derradeira única.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 18 de setembro de 2017